**Гран-пры Еўропы** (англ.: Grand Prix of Europe) — адзін з этапаў чэмпіянату Свету па аўтагонках у класе Формула-1. З сярэдзіны 1980-х гадоў Гран-пры ўпершыню з'яўляецца ў раскладзе чэмпіянату Свету Формулы-1, але толькі з 1993 года робіцца рэгулярным этапам серыі. Да Другой сусветнай вайны таксама праводзіліся спаборніцтвы пад назвай «Гран-пры Еўропы» — зазвычай, гэта быў адзін з нацыянальных Гран-пры. Першае такое спаборніцтва адбылося ў рамках Гран-пры Італіі 1923 года на Нацыянальным аўтадроме Мона у Італіі. Перамогу ў тым спаборніцтве атрымаў Карла Салмана на аўтамабілі Fiat 805.

Гісторыя
--------

### Да Другой сусветнай вайны

Гран-пры Еўропы быў заснаваны AIACR, папярэднікам FIA у арганізацыі гоначных спаборніцтваў. Першая гонка таксама насіла назву Гран-пры Італіі, і была праведзена ў 1923 годзе. Потым адбываліся гонкі ў рамках Гран-пры Францыі і Гран-пры Бельгіі, і пасля пропуску ў 1929 годзе, гонка ў Спа у 1930 годзе завяршыла перадваенную гісторыю Гран-пры Еўропы.

### 1947—1977

Пасля другой сусветнай вайны Гран-пры Еўропы аднавіўся ў 1947 годзе гонкай у рамках Гран-пры Бельгіі. Пасля гэтага, асобныя нацыянальныя Гран-пры атрымвалі гэты тытул, аж да Гран-пры Вялікабрытаніі 1977 года (прыкладам, самы першы афіцыйны Гран-пры Формулы-1 — Гран-пры Вялікабрытаніі 1950 года насіў паралельную назву XI European Grand Prix).

### 1983—1985

У сезоне 1983 года было вырашана арганізаваць этап Формулы-1 у Нью-Ёрку. Аднак, у апошні момант гонка была скасавана, і ўладальнікі брытанскай трасы Брэндс-Хэтч прапанавалі арганізаваць заліковы Гран-пры Еўропы, які і прайшоў 25 верасня. У 1984 годзе Брэндс-Хэтч прымаў Гран-пры Вялікабрытаніі, і Гран-пры Еўропы быў праведзены на трасе Нюрбургрынг у Германіі. У 1985 годзе быў праведзены яшчэ адзін еўрапейскі этап у Брэндс-Хэтч, але ў наступным сезоне этап быў заменены на Гран-пры Венгрыі.

### З 1993 года

Ідэя еўрапейскага этапу была адроджана ў 1993 годзе, пасле правалу ідэі з арганізацыяй Гран-пры Азіі і выключэннем з календара Гран-пры Мексікі. Пасля гэтага, Гран-пры Еўропы праводзіўся штогод, з выняткам сезона 1998 года. Правядзенню некаторых з гэтых Гран-пры спрыялі праблемы арганізатараў іншых этапаў першынства. У 1994 годзе запланаваны на восень Гран-пры Аргенціны быў перанесены на наступны год, замест яго адбыўся Гран-пры Еўропы на трасе ў Херасе. У 1997 годзе Гран-пры Еўропы спачатку не быў запланаваны (гонка на яго нязменнай трасе ў Нюрбургрынгу з-за еўрапейскага тытунёвага заканадаўства два гады называлася Гран-пры Люксембурга), але па прычыне негатоўнасці пасля рэканструкцыі трасы ў Эшторыле завяршальны этап таксама быў перанесены ў Херас і названы Гран-пры Еўропы. З 2008 па 2012 год Гран-пры Еўропы праводзіўся ў Валенсіі, Іспанія.

Пераможцы Гран-пры Еўропы
-------------------------

### Пілоты

*Дзве і больш перамогі ў Гран-пры Еўропы (што ўваходзяць у залік чэмпіянату Формулы-1)*

| Перамогі | Пілот | Гран-пры |
| --- | --- | --- |
| 6 | Сцяг Германіі Міхаэль Шумахер | 1994, 1995, 2000, 2001, 2004, 2006 |
| 3 | Сцяг Іспаніі Фернанда Алонса | 2005, 2007, 2012 |
| 2 | Сцяг Бразіліі Рубенс Барыкела | 2002, 2009 |
| Сцяг Германіі Себасцьян Фетэль | 2010, 2011 |

### Каманды

*Тлустым шрыфтам вылучаны каманды, што ўдзельнічаюць у чэмпіянаце Формулы-1 сезона 2011*

| Перамогі | Каманда | Апошняя перамога |
| --- | --- | --- |
| 7 | Сцяг Італіі **Ferrari** | 2012 |
| 4 | Сцяг Вялікабрытаніі **McLaren** | 2007 |
| 3 | Сцяг Вялікабрытаніі **Williams** | 2003 |
| 2 | Сцяг Італіі Benetton | 1995 |
| Сцяг Аўстрыі **Red Bull** | 2011 |

| ⛭Гран-Пры Формулы-1 |
| --- |
| Бягучыя (2023) | 
* Бахрэйн
* Саудаўская Аравія
* Аўстралія
* Азербайджан
* Маямі
* Эмілія-Раманья
* Манака
* Іспанія
* Канада
* Аўстрыя
* Вялікабрытанія
* Венгрыя
* Бельгія
* Нідэрланды
* Італія
* Сінгапур
* Японія
* Катар
* ЗША
* Мехіка
* Сан-Паўлу
* Лас-Вегас
* Абу-Дабі

 |
| Мінулыя | 
* 70-годдзе
* Айфель
* Аргенціна
* Бразілія
* Германія
* Далас
* Дэтройт
* Еўропа
* ЗША-Захад
* Інды 500
* Індыя
* Карэя
* Кітай
* Люксембург
* Малайзія
* Марока
* Мексіка
* Партугалія
* Паўднёвая Афрыка
* Пескара
* Расія
* Сан-Марына
* Сахір
* Сізарс-пэлас
* Таскана
* Турцыя
* Францыя
* Ціхі акіян
* Швейцарыя
* Швецыя
* Штырыя

 |
| Не адбыліся | В’етнам |